కోదాడ: పెళ్లిలో డీజే  కోసం రగడ.. చితక్కొట్టుకున్న బంధువులు WATCH LIVE TV
IND vs BAN 1st T20: టీమిండియాకి ఉగ్ర ముప్పు.. ఢిల్లీలో స్కెచ్
ఢిల్లీ వేదికగా బంగ్లాదేశ్‌తో ఆదివారం తొలి టీ20 ఆడనున్న భారత్ జట్టుపై దాడి చేసేందుకు స్కెచ్ వేసినట్లు ఓ బెదిరింపు లేఖ ఎన్‌ఐఏ చేతికి వచ్చింది. దీంతో.. టీమ్ భద్రతని సమీక్షిస్తున్నారు.
Samayam Telugu | Updated:
Oct 29, 2019, 11:40AM IST
IND vs BAN 1st T20: టీమిండియాకి ఉగ్ర ముప్పు.. ఢిల్లీలో స్కెచ్
హైలైట్స్
భారత్, బంగ్లాదేశ్ మధ్య ఆదివారం తొలి టీ20 మ్యాచ్
ఆరోజు ఉగ్రదాడికి స్కెచ్ వేసినట్లు బెదిరింపు లేఖ
ఢిల్లీ పోలీసులు, బీసీసీఐ సెక్యూరిటీని అప్రమత్తం చేసిన ఎన్‌ఐఏ
మూడు నెలల వ్యవధిలో టీమ్‌కి ఇలా బెదిరింపులు రావడం ఇది రెండో సారి
బంగ్లాదేశ్‌తో నవంబరు 3 నుంచి సిరీస్ ఆడనున్న భారత్ జట్టుకి ఉగ్ర ముప్పు పొంచి ఉన్నట్లు నేషనల్ ఇన్విస్టిగేషన్ ఏజన్సీ (ఎన్‌ఐఏ) తెలిపింది. ఢిల్లీలోని అరుణ్ జైట్లీ (ఫిరోజ్ షా కోట్ల) స్టేడియంలో ఆదివారం బంగ్లాదేశ్‌తో టీమిండియా తొలి టీ20లో తలపడనుండగా.. ఆరోజు భారత క్రికెటర్లపై దాడి చేయబోతున్నట్లు ఓ బెదిరింపు లేఖ ఎన్‌ఐఏ చేతికి వచ్చింది. దీంతో.. ఆ లేఖని ఢిల్లీ పోలీసులు, బీసీసీఐ సెక్యూరిటీ ఏజెన్సీకి పంపిన ఎన్‌ఐఏ.. టీమ్ భద్రతని ఒకసారి సమీక్షించుకోవాలని సూచించింది.
Read More: భారత్‌తో సిరీస్‌కి బంగ్లాదేశ్ కెప్టెన్ కూడా డౌట్..?
వాస్తవానికి భారత్ జట్టు ఇటీవల వెస్టిండీస్ పర్యటనకి వెళ్లిన సమయంలోనూ ఇలాంటి బెదిరింపులే వచ్చాయి. దీంతో.. ముందు జాగ్రత్త చర్యల్లో భాగంగా టీమ్ భద్రతని అప్పట్లో పెంచారు. తాజాగా మరోసారి అలాంటి హెచ్చరికే వచ్చింది. అయితే.. ఈ సారి టీమిండియా‌ కెప్టెన్ విరాట్ కోహ్లీ, మ్యాచ్‌ని చూసేందుకు వచ్చే రాజకీయ ప్రముఖులు తమ మెయిన్ టార్గెట్‌ అని ఆ లేఖలో ఉన్నట్లు తెలుస్తోంది. భారత్, బంగ్లాదేశ్ మధ్య జరిగే సిరీస్‌ని వీక్షించేందుకు భారత్ ప్రధాని నరేంద్ర మోడీ, బంగ్లాదేశ్ ప్రధాని షేక్ హసీనా రాబోతున్నట్లు ఇటీవల వార్తలు వచ్చిన విషయం తెలిసిందే.
Read More: ఢిల్లీలో భారత్ vs బంగ్లాదేశ్‌ తొలి టీ20పై అనుమానం
బంగ్లాదేశ్‌తో టీ20 సిరీస్ నుంచి కెప్టెన్ విరాట్ కోహ్లీకి విశ్రాంతినిచ్చిన భారత సెలక్టర్లు.. రోహిత్ శర్మ చేతికి పగ్గాలు అప్పగించారు. దీంతో.. ప్రస్తుతం టీమ్‌కి దూరంగా ఉంటున్న కోహ్లీ భద్రతపైనా అధికారులు దృష్టి సారించారు. అలానే భారత్ జట్టు సీనియర్ ఆటగాళ్ల భద్రతనీ సమీక్షిస్తున్నట్లు తెలుస్తోంది.